Obra-kontratuen administrazio-klausula partikularren agiria

Prozedura irekia

Ezin da ziurtagiririk eman, eta ezta, beraz, ordainketarik egin ere, harik eta baldintza-agiri honetako klausuletan kontratuaren formalizazioaz, zuinketaren egiaztapenaz eta segurtasun- eta osasun-planaz ezarritako baldintzak bete arte.

Kontratistak behar baino azkarrago egin ahalko du lana, obrak kontratuan ezarritako epearen edo epeen barruan egiteko, non eta obraren zuzendaritza teknikoak ez deritzon badirela arrazoiak hori ezegokitzat jotzeko. Hala ere, ez du eskubiderik izango dagokion urtekoan kontsignatutako kopurua baino handiagoa eskuratzeko urtean, gauzatutakoaren edo bidalitako ziurtagirien zenbatekoa edozein dela ere. Hala ematen diren ziurtagiriek HAKLEOren 152. artikuluan ezarritako egunetik aurrera soilik sortuko dituzte berandutze-interesak.

##### 34.2.- Fakturak erregistratzea eta ordaintzea.

Ordainketa egiteko, kontratistak obra-ziurtagiriei buruzko fakturak aurkeztu beharko ditu, indarreko legeria betez emanak, kontratuaren klausula espezifikoen 19.6.2 klausulan adierazitako administrazio-erregistroan. Nolanahi ere, ziurtatu den obra egin eta hurrengo hogeita hamar (30) eguneko epean aurkeztu beharko da faktura erregistro horretan. Obra-ziurtagiria onetsi eta hogeita hamar (30) eguneko epean ordaindu beharko du botere adjudikatzaileak prezioa. Ordainketa egitean berandutuz gero, berandutze-interesak ordaindu beharko zaizkio kontratistari, aurreko paragrafoan aipatutako epea amaitzen den egunetik aurrera, bai eta kobrantza-kostuen kalte-ordaina ere, merkataritza-eragiketetako berankortasunaren aurkako neurriak ezartzen dituen abenduaren 29ko 3/2004 Legean ezarritakoarekin bat etorriz. Nolanahi ere, kontratistak egindako obren ziurtagiria(k) eta faktura(k) aurkeztu ondoren hasiko da zenbatzen interesak sortzeko epea. Kontratuaren klausula espezifikoen 19.6.2 klausulan azaltzen den erregistroan aurkeztu behar dira. Kontratistak ez badu betetzen fakturak administrazio-erregistroan aurkezteko hogeita hamar (30) eguneko epea, interesen sorrera ez da hasiko harik eta hogeita hamar (30) egun igarotzen diren arte, faktura dagokion erregistroan aurkezten den egunetik hasita; betiere, botere adjudikatzaileak ez badu fakturari buruzko onespenik eman, eta ez badu, kasuan kasu, haren ordainketarik egin. Kontratistak elektronikoki eman eta igorri beharko ditu fakturak, Euskal Autonomia Erkidegoko fakturazio elektronikoaren zerbitzuaren bidez. Fakturak ez dira elektronikoki eman eta igorri beharko fakturaren zenbatekoa (BEZa barne) 5.000,00 eurokoa edo txikiagoa bada, edo faktura horien hartzaileak Euskadik atzerrian dituen ordezkaritzak badira, hala xedatuta baitago Euskal Autonomia Erkidegoko Fakturazio Elektronikoaren zerbitzua eta Fakturen Kontularitza Erregistroa arautzen dituen Ogasun eta Finantzetako sailburuaren 2014ko abenduaren 26ko Aginduan. Hala ere, faktura elektronikoa eman eta igorri beharko dute Faktura elektronikoa sustatzeko eta sektore publikoan fakturen kontularitza-erregistroa sortzeko abenduaren 27ko 25/2013 Legearen 4. artikuluan aipatutako entitateek, baldin eta faktura Euskal Autonomia Erkidegoko Administrazio Orokorrari, haren organismo autonomoei eta partzuergoei egindako zerbitzuengatik edo entregatutako ondasunengatik bada.

#### 35.- KONTRATUA ALDATZEA

##### 35.1.- Baldintzak.

Kontratua perfekzionatu ondoren, kontratazio-organoak interes publikoko arrazoiengatik soilik aldatu ahal izango du, kontratuaren klausula espezifikoen 16. klausulan eta SPKLren 205. artikuluan aurreikusitako kasuetan. Interes publikoko arrazoitzat jotzen dira indarrean dagoen aurrekontu-ekitaldian aurrekontu- egonkortasunaren jomuga lortzea helburu dutenak. Aldaketaren eraginez obra-unitateak ezabatzen edo murrizten badira, kontratistak ez du batere kalte-ordainik eskatzeko eskubiderik izango. Baldin eta, obra-kontratuaren aldaketak direla-eta, proiektuan aurreikusita ez zeuden obra- unitateak sartu behar badira edo aldaketa horien ezaugarriak ezberdinak badira, betiere horietarako lizitazio berria egin behar ez bada, botere adjudikatzaileak finkatuko du zein prezio aplikatu beharko zaizkien aldaketa horiei, aldez aurretik kontratistari entzunaldia eman ondoren gutxienez hiru (3) egun balioduneko epean. Kontratistak finkatu diren prezioak ez baditu onartzen, kontratazio-organoak haiek beste operadore ekonomiko batekin kontratatu ahalko

51

Esp. zk.: